**David Michael Murray** (The blond bomber , Moonface...), (Edmonton, 23. prosinca 1956.), britanski je gitarist i tekstopisac, poznatiji kao član heavy metal grupe Iron Maiden.

Djetinjstvo
-----------

Kao dječak Murray je bio fanatičan igrač nogometa. No njegova obitelj je bila siromašna - njegov otac je bio invalid ,a njegova majka je radila povremeno kao čistaćica te njegova obitelj se nikad nije mogla negdje dovoljno zadržati tako da bi se Dave adaptirao u tom okruženju. Prema njegovom sjećanju bio je u preko desetak škola prije negoli što je zauvijek ostavio školovanje sa 16 godina.

Murray je razvio interes za rock sa 15 godina kada je čuo pjesmu Voodoo Child od Jimi Hendrixa na radiju.Tada je i dobio svoju prvu gitaru te osnovao svoj prvi band - trio koji se zvao *Stone Free*. U tom bendu je bio i gitarist Adrian Smith koji je kasnije uz preporuku Dave Murraya postao član Iron Maidena na njihovom drugom albumu - Killers.

Nakon toga svirao je u mnogo različitih bendova prije negoli što je upoznao Steva Harrisa i pridružio se grupi Iron Maiden prvi put 1976. Murray je ubrzo bio otpušten iz benda nakon što se posvađao sa vokalom Dennisom Wilcockom. Nakon toga se ponovno spojio sa Smithom u njegovom bendu *Urchin*. U tom bendu je bio veoma kratko jer se ubrzo vratio u Maidene nakon što je Wilcock otišao iz benda. No sa Smithom u Urchinu je ipak uspio snimiti jedan single - *Black Leather Fantasy* te nakon toga počinje njegova glazbena i stalna karijera s grupom Iron Maiden.

Daveov stil sviranja gitare je veoma melodičan, tehnički briljantan te veoma precizan. Na solažama se više koncentrira na melodičnost negoli na samu brzinu. Njegova najveća specijalnost je ta što odlično može spojiti solaže sa atmosferom pjesme. Druga njegova karakteristika je ta što dosta koristi svoj mali prst dok svira za razliku od mnogih drugih gitarista.

On je jedini član uz Steve Harrisa koji je nastupa na svim albumima benda.

U svom privatnom životu ima ženu Tamaru i jednu kćer Tashu.

Dave je nedavno slavio rođendan 23.12.2006 na koncertu u Earls Courtu pa su mu članovi benda i publike pjevali Happy Birthday.

Utjecaji i idoli
----------------

Jimi Hendrix, Deep Purple, Free, Richie Blackmore (Deep Purple), Paul Kossoff (Free), B.B. King, Stevie Ray Vaughan, Santana, Billy Gibbons.

Oprema
------

Tijekom svoje karijere, Murray je najviše rabio pojačala marke Marshall i gitare Fender Stratocaster. Njegov 1957 Stratocaster (rabljen od 1977. do 1990.) sad miruje u njegovoj kući u staklenoj vitrini. Iako je ponekad svirao na gitarama marke Gibson, ESP ili akustičnim gitarama, Murrayevo glavno glazbalo je gitara Stratocaster. Rabio je DiMarzio Super Distorziu i [PAF] na njegovom Stratu prije negoli se prebacio na Seymour Duncan JB's i Hot Rails 1990-tih.

### Gitare

* 3 Fender Custom Shop Stratocasters sa Floyd Rose tremolo systems.

### Specifikacije gitare

* Ernie Ball žice(.009, .011, .014, .024, .032, .042)
* Seymour Duncan Hot Rails magneti

### Efekti, kontrolori i procesori

* Dunlop Wah kontroler
* Rocktron All-Access nožni kontroler

### Pojačala

* 280-Watt Marshall 4x12s sa Celestion G12 "Vintage" 75-Watt zvučnicima
* Dva Marshall JCM 2000 DSL100 Dual Super Pojačala

  

**Rođen:** 23.12.1956

**Priključio se Maidenu:** 1976

**Status u grupi:** U njoj od samih početaka , dio klasične postave od 1982-1988.

**Bivši bendovi:** Stone Free, Electric Gas, Legend, The Stuff, Evil Ways, Urchin.

Diskografija
------------

### Iron Maiden

* *Iron Maiden* (1980.)
* *Killers* (1981.)
* *The Number of the Beast* (1982.)
* *Piece of Mind* (1983.)
* *Powerslave* (1984.)
* *Live After Death* (1985.)
* *Somewhere in Time* (1986.)
* *Seventh Son of a Seventh Son* (1988.)
* *No Prayer for the Dying* (1990.)
* *Fear of the Dark* (1992.)
* *A Real Live One* (1993.)
* *A Real Dead One* (1993.)
* *Live at Donington* (1993.)
* *The X Factor* (1995.)
* *Virtual XI* (1998.)
* *Brave New World* (2000.)
* *Rock in Rio* (2002.)
* *Dance of Death* (2003.)
* *Death on the Road* (2005.)
* *A Matter of Life and Death* (2006.)

### Gostovanja kod drugih bendova

* *Hear 'n Aid* (1985) – "Stars"
* *Psycho Motel* (1997) – "With You Again"

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 292434822
* ISNI: 0000 0000 5949 5627
* BIBSYS: 5027250
* MusicBrainz: 621428e2-892f-4a4e-8254-80312b79913c
* NKC: xx0030977
* BNE: XX888859

 |